
NOTĂ CONCEPTUALĂ                 
privind necesitatea si oportunitatea realizarii obiectivului de investiție „ Construire și dotare Centru Cultural, Sat Baltagesti, Comuna Crucea , Județul Constanta’’.

1. Informații generale privind obiectivul de investiții propus:
1.1. Denumirea obiectivului de investiții: „ Construire și dotare Centru Cultural, Sat Baltagesti, Comuna Crucea , Județul Constanța;

1.2. Ordonator principal de credite: Comuna Crucea.
1.3 Ordonator de credite secundar/ beneficiarul de investiție:  
1.3. Beneficiarul investiției: Unitatea administrativ-teritorială Comuna Crucea.
2. Necesitatea și oportunitatea obiectivului de investiții propus:
	2.1. Scurtă prezentare privind:
	a) deficiențe ale situației actuale
În prezent in Satul Băltăgești, nu există un centru cultural funcțional, necesar oricarei comunitati. În acest sens, beneficiarul urmărește edificarea unui astfel de centru cultural , cu acces la informație, cultură și coeziune socială, prin creșterea gradului de acces și de participare a populației rurale la viața culturală. Deasemenea , prin proiect se propune amenajara unui loc de joaca pentru copii , modern din materiale ecologice rezistente, o amenajare peisagistica, spatii verzi si un teren de minifotbal. 

	b) efectul pozitiv previzionat prin realizarea obiectivului de investiții: Construire și dotare Centru Cultural,Sat Baltagesti, Comuna Crucea , Județul Constanta, se va realiza având în vedere următoarele criterii:
· Realizarea unui spațiu care să corespundă normativelor de siguranță în exploatare astfel încât evenimentele să se desfășoare în condiții prielnice, fără asumarea unor riscuri.
· Conformarea spațiului existent și a celui nou creat astfel încât să se plieze pe nevoile funcționale ale utiliztorilor, pe fluxuri, evacuări, zone de detentă, etc.
· Dotarea materială a spațiului astfel încât să răspundă nevoilor tuturor categoriilor de persoane – elevi, personal didactic ,pensionari, persoane cu dizabilități.
· Locurile de joaca pentru copii, spatiile verzi si terenul de sport, sunt utile oricarei comunitati care vrea sa se dezvolte sanatos.
Realizarea obiectivului de investiție, va avea ca scop afirmarea identității culturale a zonei și crearea unor direcții noi pentru generațiile viitoare. În acest sens, cu diferite ocazii, cum ar fi sărbătorile tradiționale,  precum și evenimentele specifice organizate de beneficiarul investiției, obiectivul nou realizat va asigura un climat normal și în conformitate cu standardele în vigoare, asigurând cetățenilor toate condițiile optime pentru practicarea acestor activități. 
	c) impactul negativ previzionat în cazul nerealizării obiectivului de investiții:
· Lipsa unui centru cultural întro comunitate, poate avea impact negativ în dezvoltarea unei comunitati.
· Spatiile de joaca pentru copii, terenurile de sport sunt esentiale pentru o comunitate sanatoasa.

Neaccesarea în timp util a fondurilor specifice pentru realizarea obiectivului de investiții, va avea consecințe negative asupra cetățenilor,  întrucât nu vor avea un spațiu modern, care să functioneze in conformitate cu legislatia actuală și care să permită desfașurarea activitităților cu impact socio-cultural.
2.2. Prezentarea, după caz, a obiectivelor de investiţii cu aceleaşi funcţiuni sau funcţiuni similare cu obiectivul de investiţii propus, existente în zonă, în vederea justificării necesităţii realizării obiectivului de investiţii propus:
	Nu există în zonă obiective de investiții publice cu același funcțiuni, fapt pentru care este absolut necesară realizarea obiectivului de investiții.

2.3. Existența după caz a unei strategii, a unui master plan ori a unor planuri similare, aprobate prin acte normative, în cadrul cărora se poate încadra obiectivul de investiții propus:
	Nu este cazul
	2.4. Existența după caz a unor acorduri internaționale ale statului care obligă partea română la realizarea obiectivului de investiții:
		Nu este cazul pentru acest tip de obiectiv de investiții.
   2.5.Obiective generale, preconizate a fi atinse prin realizarea investiţiei:
Obiectivul general al proiectului este crearea unui centru cultural complet dotat, spatii de joaca pentru copii, spații de recreere și pentru activități sportive.
· Prin construirea centrului cultural se creează condiții optime locuitorilor pentru practicarea 
activităților socio-culturale, în general, dar şi pentru îmbunătăţirea vieții socio-culturale a tuturor locuitorilor de pe raza comunei. 
· atragerea de investitori în zonă;
· o mai bună imagine a comunei la nivelul județul Constanța;
· crearea unor conditii adecvate pentru realizarea de evenimente, conferinte, etc 
· realizarea unor spații corect dimensionate in conformitate cu normativele si legislatia in vigoare;
· crearea unor conditii adecvate pentru realizarea de evenimente cu caracter cultural si de divertisment; 
· creşterea participării tuturor locuitorilor de pe raza comunei la activităţi cu caracter cultural;
· creşterea numărului de copii şi tineri din comuna care participă la festivaluri sau competitii de teatru, muzica, dans, ce se desfăşoară în spaţiul rural.
· necesitatea cresterii nivelului cultural al locuitorilor din satul Băltăgești, contribuind la dezvoltarea infrastructurii sociale , in vederea atingerii unui nivel de dezvoltare necesar integrării în structurile europene ;
3. Estimarea suportabilității investiției publice
           3.1. Estimarea cheltuielilor pentru execuţia obiectivului de investiţii, luându-se în considerare, după caz: costurile unor investiţii similare realizate și standarde de cost pentru investiţii similare:
	Estimarea cheltuielilor, pentru execuţia obiectivului de investiţii, se va stabili ca urmare a întocmirii devizului general  de către elaboratorul  Studiului de Fezabilitate, cu respectarea legislației în vigoare (H.G. 907/2016) și a standardelor de cost,  pentru investiția respectivă.
          3.2. Estimarea cheltuielilor pentru proiectarea, pe faze, a documentaţiei tehnico-economice aferente obiectivului de investiţie, precum şi pentru elaborarea altor studii de specialitate în funcţie de specificul obiectivului de investiţii, inclusiv cheltuielile necesare pentru obţinerea avizelor, autorizaţiilor şi acordurilor prevăzute de lege:
Se va stabili prin proiect.
          3.3. Surse identificate pentru finanțarea cheltuielilor estimate:
Sursele de finanțare pentru proiectul de infrastructura vor fi : (Programul Operațional Regional) sau CNI Compania Națională de Investiții  sau Planul National de Rederesare si Rezilienta sau Alte surse de finantare care vor fi identificate.
De asemenea pentru cofinanțarea proiectului privind cheltuielile neeligibile se vor prevedea surse din bugetul local.
	4. Informaţii privind regimul juridic, economic şi tehnic al terenului şi/sau al construcţiei existente:
	Regimul juridic: Amplasamentul studiat apartine domeniului public al comunei Crucea, aflat in administrarea Consiliului Local Crucea. 
Regimul economic:  - destinația stabilită prin planurile de urbanism și amenajarea teritoriului - teren cu destinație intravilan (TDI)
- categoria de folosință: - ”curți – construcții”.
Regimul tehnic:   -  funcțiune dominantă. Conform PUG al comunei Crucea, investitia face parte din TRUP A3 - UTR 1,  având funcțiunea de instituții și servicii de interes public ;
- functiuni complementare admise: dotări  aferente  funcţiunii  de         locuire,             
              - functiuni interzise: amplasarea  construcțiilor  de  orice  fel  pe  terenuri  agricole de  clasa  I  si  II  de  calitate,  pe  cele  amenajate  cu  lucrări  de  imbunătățiri  funciare,  precum  si  plantate  cu  vii  si  livezi,  este  interzisă.
	5. Particularităţi ale amplasamentului/amplasamentelor propus(e) pentru realizarea obiectivului de investiţii:
a) descrierea succintă a amplasamentului/amplasamentelor propus(e) (localizare, suprafaţa terenului, dimensiuni în plan):
Amplasamentul este situat  în  intravilanul satului Băltăgești strada Șoseaua Siliștei, având o suprafață de aproximativ 8000 mp. Suprafața de teren pe care se va construi noul obiectiv va fi stabilită cu exactitate după definitivarea  documentației  cadastrale avizată de OCPI Constanța.
b)relaţiile cu zone învecinate, accesuri existente şi/sau căi de acces posibile:
Accesul pietonal si auto se va realiza din strada Șoseaua Siliștei .
c) surse de poluare existente în zonă;
 Nu există;
d) particularități de relief;
 Intreg teritoriul comunei, este plasat în nordul podișului Dorobanțu, în partea centrală a Dobrogei. Din punct de vedere geomorfologic, suprafața teritoriului comunei Crucea apartine Podisului Prebalcanic, individualizându-se ca Podișul Dobrogean.
Relieful major are un pregnant caracter de “abrazioplană”(terasa de abraziune) acoperit de un strat destul de jos de loess. Aceasta terasă de abraziune coboară în trepte spre SV, trepte constituite  dintr-o serie de interfluvii separate de o rețea hidrografică intermitentă, cu versanți asimetrici, prelungi. Pantele sunt în general domoale, dar în zonele unde eroziunea de adancime este accentuata, pantele pot depasi 20-25%.
e) nivel de echipare tehnico-edilitară a zonei și posibilități de asigurare a utilităților;
Retele tehnico- edilitare existente în zonă:
- retea de alimentare cu apa potabilă,  rețea de energie electrică, retea de telecomunicatii, retea TV prin cablu;
- retele stradale : strazi, poduri;
f) existența unor eventuale rețele edilitare în amplasament care ar necesita relocare/protejare, în măsura în care pot fi identificate;
- Vor fi stabilite de proiectant, daca este cazul.
g) posibile obligații de servitute;
-nu este cazul
h) condiționări constructive determinate de starea tehnică și de sistemul constructiv al unor construcții existente în amplasament, asupra cărora se vor face lucrări de intervenții, după caz;
-Vor fi stabilite de proiectant, daca este cazul. 
i) reglementări urbanistice aplicabile zonei conform documentațiilor de urbanism aprobate 
Vor fi stabilite de proiectant, daca este cazul.;
j) existența de monumente istorice/de arhitectură sau situri arheologice pe amplasament sau în zona imediat învecinată; existența condiționărilor specifice în cazul existenței unor zone protejate.
-conform specificatiilor din certificatul de urbanism; 
6. Descrierea succintă a obiectivului de investiții propus, din punct de vedere tehnic și funcțional:
a) destinație și funcțiuni;
Beneficiarul dorește să realizeze un centru cultural menit să creeze oportunități atractive pentru tineri, astfel încât aceștia să fie activi și determinați să rămână și să se implice în comunitate. 
Acestă investiție va contribui la atingerea următoarelor obiective specifice:
· protejarea moștenirii culturale;
· promovarea valorilor și a tradițiilor satului;
· renașterea vechilor tradiții;
· organizarea în condiții optime a evenimentelor socio-culturale și ridicarea acestuia la standarde europene;
· implicarea localnicilor în desfășurarea evenimentelor ți tradițiilor specifice corelate cu
sărbătorile religioase;
 b)caracteristici, parametri și date tehnice specifice, preconizate;
 Descrierea succintă a obiectivului de investiţii propus din punct de vedere tehnic şi funcţional:
Repartizare pe obiecte:
Ob. 1 -Corp C2 –Centru Cultural
Ob. 2 -Teren minifotbal imprejmuit
Ob. 3 – Amenajare spatiu de joaca pentru copii verde
Ob. 4 - Rezervor de Apă pentru Incendiu			
Ob. 5 - Platforma Ghenă Ecologică		
Ob. 6 - Împrejmuire și amenajare incintă
Ob. 7 - Bazin vidanjabil ecologic

Ob. 1 - Corp C2 – Centru Cultural
· Construcția va avea regimul de înălțime Parter.
· Spațiile interioare vor fi distribuite după cum urmează:
· Parter
· Bucătărie complet utilată;
· Grupuri sanitare si vestiare;
· Spații tehnice, centrală termică, si depozitari cu acces spre curte săpată amenajată.
· sala mare de spectacole prevazută cu scena și oficiu;
· se va realiza un foyer pentru sala de spectacole si sala multimedia. Acest spatiu va asigura legatura cu spatiul exterior, cu grupurile sanitare, cu garderoba și receptia.


     Ob. 2 - Teren minifotbal imprejmuit		
        În partea de sud a incintei se va amenaja un teren de minifotbal cu dimensiunile de 42x22 m. Terenul va fi imprejmuit cu plasa de polietilena. 
     Ob. 3 - Amenajare spatiu de joaca pentru copii verde	
 În partea de sud-vest a incintei se va amenaja un spatiu de joacă pentru copii cu o suprafață de 400 mp. De asemenea, se vor planta copaci si arbusti in jurul acestuia.	
Ob. 4 - Rezervor de Apă pentru Incendiu	
Rezervorul de apă pentru incendiu este o construcție subterană din beton armat, cu o înălțime utilă interioară 2,50 m în compartimentul denumit bazin de incendiu hidranți și în compatimentul denumit camera de pompe. Dimensiunile vor fi stabilite în urma calculelor de necesar.	
Ob. 5 - Platformă Ghenă Ecologică	
	Platforma pentru ghena ecologică se propune pe latura nord a incintei. Platforma va fi 
înconjurată pe două laturi de un gard viu și va avea atât acces pietonal, cât și acces auto pentru accesul mașinii de salubritate.
Ob. 6 - Împrejmuire și amenajare incintă
· Împrejmuirea de pe limitele de proprietate de pe laturile de sud-vest si de nord-est se va reface în limita posibilitatilor, ținând cont ca vecinătățile sunt proprietăți private.
· Către cele două străzi adiacente terenul nu va fi împrejmuit iar amenajarea va sugera continuarea spațiului public.
       Ob. 7 – Bazin vidanjabil ecologic
       Evacuarea apelor uzate menajere se face la fosa vidanjabilă.
Suprafața totală construită propusă va fi de aproximativ 700 mp.
Suprafața totală desfășurată propusă va fi de aproximativ - 700 mp.
c)durata minimă de funcționare apreciată corespunzător destinației/funcțiunilor propuse;
Aceasta va fi stabilită ulterior, pe baza normativelor specifice în vigoare.
d) nevoi/solicitări funcționale specifice. 
Conform normativelor specifice in vigoare.
7. Justificarea necesității elaborării:
Întocmirea prezentei note conceptuale este realizată în conformitate cu următoarele prevederi legale: 
 -  HG 907/2016 privind etapele de elaborare si continutul cadru al documentațiilor tehnico-economice aferente obiectivelor/proiectelor de investitii finantate din fonduri publice, art.1 alin 2 lit.a si art.5 alin 2 potrivit cărora ”elaborarea studiului de prefezabilitate, după caz, a studiului de fezabilitate ori a documentației de avizare a lucrărilor de investiții, este condiționată de aprobarea prealabilă de către beneficiarul investiției a notei conceptuale și a temei de proiectare, prevăzute la art.3 și art.4 din HG nr.907/2016”.
- Art.3 și art.4 din HG 907/2016  Anexele  cadru pentru întocmire Notă conceptuală, respectiv Tema de proiectare.  

           Data:						        Întocmit      23.11.2021                                       Inspector Urbanism
		    Lăcrămioara Bălan					                                              Lăcrămioara Bălan
 				              (numele, funcţia, compartimentul şi semnătura)

